CELEX: 62007CA0482
Language: et
Date: 2009-09-03 00:00:00
Title: Kohtuasi C-482/07: Euroopa Kohtu (kolmas koda) 3. septembri 2009 . aasta otsus (Rechtbank te 's-Gravenhage (Madalmaad) eelotsusetaotlus) — AHP Manufacturing BV versus Bureau voor de Industriële Eigendom (Patendiõigus — Ravimpreparaadid — Määrus (EMÜ) nr 1768/92 ja määrus (EÜ) nr 1610/96 — Ravimi täiendava kaitse tunnistus — Kahele või enamale sama toote aluspatendi omanikule tunnistuse andmise tingimused — Menetluses olevate taotluste olemasolu puudutav täpsustus)

24.10.2009   
            
            
               ET
            
            
               Euroopa Liidu Teataja
            
            
               C 256/3
            
         Euroopa Kohtu (kolmas koda) 3. septembri 2009. aasta otsus (Rechtbank te 's-Gravenhage (Madalmaad) eelotsusetaotlus) — AHP Manufacturing BV versus Bureau voor de Industriële Eigendom
   (Kohtuasi C-482/07) (1)
   
   (Patendiõigus - Ravimpreparaadid - Määrus (EMÜ) nr 1768/92 ja määrus (EÜ) nr 1610/96 - Ravimi täiendava kaitse tunnistus - Kahele või enamale sama toote aluspatendi omanikule tunnistuse andmise tingimused - Menetluses olevate taotluste olemasolu puudutav täpsustus)
   2009/C 256/05
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank te 's-Gravenhage
   
      Põhikohtuasja pooled
   
   
      Hageja: AHP Manufacturing BV
   
      Kostja: Bureau voor de Industriële Eigendom
   
      Kohtuasja ese
   
   Eelotsusetaotlus — Rechtbank te 's-Gravenhage — Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1; ELT eriväljaanne 13/011, lk 200) artikli 3 lõike 1 punkti c, artikli 7 lõigete 1 ja 2, artikli 9 ja artikli 13 ning Euroopa Parlamendi ja nõukogu 23. juuli 1996. aasta määruse (EÜ) nr 1610/96 taimekaitsevahendite täiendava kaitsesertifikaadi kasutuselevõtu kohta (EÜT L 198, lk 30; ELT eriväljaanne 3/19, lk 335) põhjenduse 17 ja artikli 3 lõike 2 teise lause tõlgendamine — Aluspatendi omanikule tunnistuse väljaandmine toote kohta, mille kohta on tunnistusetaotluse esitamise ajaks antud juba ühele või mitmele aluspatendi omanikule välja üks või mitu tunnistust
   
      Resolutiivosa
   
   Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta artikli 3 punkti c, koosmõjus Euroopa Parlamendi ja nõukogu 23. juuli 1996. aasta määruse (EÜ) nr 1610/96 taimekaitsevahendite täiendava kaitsesertifikaadi kasutuselevõtu kohta artikli 3 lõike 2 teise lausega, tuleb tõlgendada nii, et sellega ei ole vastuolus täiendava kaitse tunnistuse väljaandmine sellise toote aluspatendi omanikule, mille jaoks oli tunnistusetaotluse esitamise ajal juba välja antud üks või mitu täiendava kaitse tunnistust ühele või mitmele ühe või mitme teise aluspatendi omanikule.
   
      (1)  ELT C 8, 12.1.2008.